Diari Oficial de la Generalitat Valenciana


Sumari del DOGV 6289, del 15-06-2010 (2010/6668)

RESOLUCIÓ de 3 de juny de 2010, de la Direcció General d'Ordenació i Centres Docents, per la que es publica la relació de matèries optatives de disseny propi autoritzades i denegades a partir del curs 2010-2011 als centres de la Comunitat Valenciana que impartixen ensenyances d'educació secundària obligatòria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6289

Data del DOGV
:   15-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6668


Data del document
:   03-06-2010

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * ensenyament secundari
    * centre d'ensenyament
    * programa d'ensenyament

RESOLUCIÓ de 3 de juny de 2010, de la Direcció General d'Ordenació i Centres Docents, per la que es publica la relació de matèries optatives de disseny propi autoritzades i denegades a partir del curs 2010-2011 als centres de la Comunitat Valenciana que impartixen ensenyances d'educació secundària obligatòria. [2010/6668]  
El Reial Decret 1631/2006, de 29 de desembre, pel que s'establixen les ensenyances mínimes corresponents a l'educació secundària obligatòria, disposa en els seus articles 4.6 i 5.6 que l'alumnat podrà cursar matèries optatives d'acord amb el marc que establisquen les administracions educatives.  
El Decret 112/2007, de 20 de juliol, del Consell, pel que s'establix el currículum de l'educació secundària obligatòria en la Comunitat Valenciana, indica en els seus articles 6.6 i 7.5 que la conselleria competent en matèria d'educació ordenarà l'oferta de matèries optatives i les condicions per a la seua elecció per part de l'alumnat, així com, si és el cas, establirà el currículum corresponent.  
La normativa anterior es desenvolupa per mitjà de l'Orde de 27 de maig de 2008, de la Conselleria d'Educació, per la que es regulen les matèries optatives en l'educació secundària obligatòria. En l'article 3 s'ordena l'oferta de matèries optatives que els centres docents han de proposar al seu alumnat. En el catàleg de matèries optatives, els centres docents poden sol·licitar l'autorització per a impartir en tercer curs matèries optatives de disseny propi relacionades amb la iniciació professional, que han d'estar vinculades a les ensenyances de formació professional del centre o del seu entorn productiu. Els articles 7 i 8 de l'Orde de 27 de maig de 2008, de la Conselleria d'Educació, establixen el procediment per a la sol·licitud, la supervisió i l'autorització de matèries optatives de disseny propi.  
Per tot això, vistes les sol·licituds efectuades pels centres docents, així com els informes de la inspecció educativa i les propostes de les direccions territorials competents en matèria d'educació, i en virtut dels articles 7.1 i 8.2 de l'Orde de 27 de maig de 2008, de la Conselleria d'Educació, que faculten a la direcció general competent en matèria d'ordenació i centres docents per a resoldre respecte a l'autorització de matèries optatives de disseny propi que els centres docents oferiran al seu alumnat, resolc:  
Primer  
1. Fer pública la relació de matèries optatives de disseny propi autoritzades i denegades als centres docents, públics i privats, dependents de la Conselleria d'Educació de la Generalitat, que impartixen ensenyances d'educació secundària obligatòria.  
2. La relació de matèries optatives de disseny propi autoritzades per a impartir en tercer curs a partir de l'any acadèmic 2010-2011, és la que figura en l'annex I d'esta resolució.  
3. La relació de matèries optatives de disseny propi denegades és la que figura en l'annex II d'esta resolució.  
Segon  
Com establix l'Orde de 27 de maig de 2008, en l'article 7, apartat 1, cap centre podrà oferir i, per tant, impartir matèries optatives de disseny propi que no hagen sigut autoritzades per la direcció general competent en matèria d'ordenació i centres docents.  
Tercer  
D'acord amb l'article 8 apartat 3 de l'Orde de 27 de maig de 2008, les matèries autoritzades podran ser impartides en cursos successius sense necessitat d'una nova autorització, fins que no es modifiquen les condicions en què han sigut autoritzades.  
Quart  
1. Tots els centres, públics i privats, inclouran en la seua proposta a l'alumnat les matèries optatives d'oferta obligada.  
2. Així mateix, en funció de les seues possibilitats organitzatives i dels seus recursos disponibles podran oferir matèries optatives d'oferta general.  
3. Les matèries optatives d'oferta obligada i d'oferta general no requerixen autorització per a poder ser impartides.   
Quint  
La inspecció educativa vetlarà per l'estricte compliment del que establix la present resolució.  
Sext  
Els titulars dels centres privats i les persones interessades podran interposar recurs d'alçada contra esta resolució davant de l'òrgan que ha dictat l'acte o davant del superior jeràrquic, en el termini d'un mes, a comptar de l'endemà de la publicació en el Diari Oficial de la Comunitat Valenciana, segons el que preveu els articles 107, 114 i 115 de la Llei 4/1999, de Règim Jurídic de les Administracions Públiques i del Procediment Administratiu Comú.  
València, 3 de juny de 2010.- El director general d'Ordenació i Centres Docents: Rafael Carbonell Peris.  
ANNEX I  
Optatives Autoritzades  
Codi - Centre i optatives autoritzades  
ALACANT PÚBLICS  
46473203 - IES Canónigo Manchón. Crevillent  
L'ofimàtica - Adquisició de destreses en el teclat  
78273332 - IES El Vinalopó. Novelda  
Iniciació professional a l'electricitat i electrònica  
CASTELLÓ PRIVATS  
33980198 - Colegio Puértolas Pardo. L'Alcora  
Iniciació professional: Ceràmica  
VALÈNCIA PÚBLICS  
85108569 - IES Consuelo Aranda. Alberic  
Iniciació professional a l'electricitat i electrònica  
16466766 - IES Salvador Gadea. Aldaia  
Estètica personal  
Iniciació a l'electricitat  
91622932 - IES José María Parra. Alzira  
Taller d'artesania  
45184592 - IES Joan Fuster. Bellreguard  
Iniciació professional a l'electricitat i electrònica  
04922212 - IES El Cabanyal. València  
Iniciació professional al manteniment de vehicles  
ANNEX II   
OPTATIVES DENEGADES  
Codi - Centre i optatives denegades  
ALACANT PÚBLICS  
84788309 - IES Jaime II. Alacant  
Creativitat musical a través del moviment (4,11)  
36680403 - IES Canónigo Manchón. Crevillent  
Hàbits saludables en el món laboral (4,10)  
ALACANT PRIVATS  
08067683 - Colegio La Salle. Alcoi  
L'hort escolar (4,10,11)  
57082053 - Colegio María Auxiliadora. Alacant  
Anglès en el camp del turisme (2,4)  
29342344 - Colegio Nazaret. Alacant  
Educació vial-Automoció (4)  
31326818 - Colegio María Asunta. Castalla  
Taller d'art (4,8,9,11)  
Taller de cine i Història en l'aula (4,8,9,11)  
CASTELLÓ PÚBLICS  
36397131 - IES Vicent Castell i Domènech. Castelló  
Astronomia (4,8)  
17792286 - IES Benigasló. La Vall d'Uixò  
Coeducació. Ètica i sexisme (4)  
75190157 - IES Alfred Ayza. Peñíscola  
Introducció a la navegació i pesca (4)  
68978435 - IES Professor Broch i Llop. Vila-Real  
Segona llengua estrangera: Alemany (1,3)  
VALÈNCIA PÚBLICS  
04805617 - IES Consuelo Aranda. Alberic  
Operatòria de teclats (3)  
68136414 - IES Salvador Gadea. Aldaia  
Taller d'astronomia (4,5)  
88990663 - IES José María Parra. Alzira  
Taller d'alimentació (4)  
78886835 - Institut d'Educació Secundària. Benetússer  
Anglès comercial (4,6,9,11)  
L'educació per al benestar i la salut (4,8,11)  
68654156 - IES La Hoya de Buñol. Buñol  
Taller instrumental (4,11)  
52578681 - IES La Vereda. La Pobla de Vallbona  
Bricotecno (4,6)  
Instal·lacions Elèctriques Bàsiques (4,6)  
83458110 - IES Pere Boïl. Manises  
Procés de disseny d'un producte (3,4,8)  
Taller de composició de cançons (3,4,8)  
23545227 - IES Camp de Morvedre. Sagunt  
Informàtica aplicada a la resolució de problemes matemàtics, als jocs de lògica i estratègia, i als escacs per ordinador (4)  
Les arts i els estils artístics a València i Sagunt. Una aproximació (4,8)  
Taller d'economia (4)  
53670332 - IES Clot del Moro. Sagunt  
Taller de falles (4)  
33770858 - IES L'Estació. Ontinyent  
Gravat i estampació (3,4)  
06636694 - IES Gonzalo Anaya. Xirivella  
Habilitats socials per a la inserció laboral (1,3,4,6,10)  
Taller d'expressió oral (2,3,4,6)  
VALÈNCIA PRIVATS  
53141738 - Centro de Estudios Marni. València  
Història de l'Art (3,4)  
Motius denegació  
1. Optativa d'oferta obligada.  
2. Optativa d'oferta general.  
3. Se sol·licita per a diversos/un altre curs.  
4. No és matèria optativa d'iniciació professional vinculada a les ensenyances de FP del centre o del seu entorn productiu.  
5. No proposada pel Claustre o no informada pel departament o no aprovada pel Consell Escolar.  
6. Inclosa en el currículum d'alguna matèria.  
7. No es disposa de materials i mitjans didàctics.  
8. No inclou criteris que han justificat la seua selecció.  
9. La memòria no inclou: introducció, competències bàsiques, objectius, continguts, criteris d'avaluació.  
10. Professorat sense qualificació per a impartir-la o sense disponibilitat horària.  
11. Fora de termini.